ग्रैजुएट ऐप्टिट्यूड टेस्ट इन इंजिनियरिंग (GATE) 2019 का आयोजन इंडियन इंस्टिट्यूट ऑफ टेक्नॉलजी (आईआईटी) मद्रास करेगा। गेट का आयोजन विभिन्न भारतीय विज्ञान संस्थान (आईआईएससी) और आईआईटीज में इंजिनियरिंग, टेक्नॉलजी, आर्किटेक्चर एवं अन्य ब्रांचों में मास्टर और सीधे डॉक्टोरल प्रोग्राम में दाखिले के लिए होता है। पब्लिक सेक्टर की कंपनियां जैसे बीएचईएल, गेल, एचएएल, आईओसीएल, ओएनजीसी आदि अपनी भर्ती प्रक्रिया में गेट के स्कोर का इस्तेमाल करती हैं। अगले साल इसका आयोजन 2,3,9 और 10 फरवरी को होगा जिस दौरान 24 विषयों की ऑनलाइन परीक्षा होगी। इसका स्कोर तीन सालों तक वैध रहेगा।